बार-बार कॉल ड्रॉप की समस्या हाेगी खत्म, इंटरनेट की स्पीड भी बढ़ेगी
बीएसएनएल उपभोक्ताओं के लिए अच्छी खबर है। मंदसौर-नीमच जिले के 1.27 लाख उपभोक्ताओं को नेटवर्क व स्पीड की परेशानी से इस साल छुटकारा मिल जाएगा। बीएसएनएल एनजीएन सर्वर (न्यू जनरेशन नेटवर्क) तैयार कर रहा है। इसके अलावा इसी साल दोनों जिले में 5जी सेवा भी शुरू करने जा रहा है।
जिला प्रबंधक राकेश देसाई ने गुरुवार को यह जानकारी प्रसवार्ता में दी। उन्होंने बताया कि एनजीएन सर्वर शुरू होने के बाद ऐसे स्थानों पर भी नेटवर्क मिल सकेगा, जहां वर्तमान में परेशानी आ रही है। इसके लिए उन्हें कोई अतिरिक्त शुल्क भी नहीं देना होगा। मोबाइल के क्षेत्र में सेवाओं को बेहतर करने के लिए बीएसएनएल इसी साल 5जी सेवा भी शुरू करने जा रही है। शहर के दूरस्थ क्षेत्रों में नेटवर्क के बढ़ाने के लिए बीएसएनएल ने इस साल 11 नए थ्रीजी टॉवर स्थापित किए हैं। देसाई ने बताया कि सुविधाओं में लगातार सुधार होने के कारण हमें निजी कंपनी के उपभोक्ता भी मिल रहे थे। मोबाइल नेटवर्क आॅपरेटर बदलने की सुविधा शुरू होने के बाद 15 हजार 274 उपभोक्ता अन्य नेटवर्क पर शिफ्ट हुए थे। इसके बाद के 17 हजार 932 उपभोक्ता हमें मिले हैं। बीएसएनएल ने उपभोक्ताओं को आकर्षित करने के लिए नए वित्तीय वर्ष तक के लिए कई नए प्लान भी जारी किए हैं। प्रबंधक बीकेसिंह व चीफ अकाउंट आॅफिसर मुरलीधरन भी मौजूद थे।
hin_Deva hin_Deva hin_Deva